**Madách Imre drámatörténeti verseny**

*3. FORDULÓ –* 2. FELADAT:

*Madách Imre: Az ember tragédiája szereposztás:*

**Ádám** – Vecsei H. Miklós

Vilmányi Benett

Arató Ármin

**Lucifer** – Lukács Dániel

Bereczki Zoltán

Fülöp Kristóf

**Éva** – Földes Eszter

Kovács Gyopár

Kovács Kata Milla

**Földszelleme** – Lengyel Tamás

Kovács Tamás

**Az Úr hangja** – Müller Zoltán

Nagy Ervin

**Eszkimó** – Ember Márk

Müller Dávid

**Tudós** – Berettyán Nándor

**Angyalok kara /Égi kar** – Patkós Márton

Horkay Barnabás

Fehér Balázs Benő

Jéger Zsombor

**Gábor főangyal** – Csere László

**Mihály főangyal** – Jantyik Csaba

**Ráfáel főangyal** – Zoltán Áron

**Kimón** – Dékány Barnabás

**Catullus** – Székhelyi Dániel

**Hippia** – Kelemen Hanna

**Cluvia** – Becz Bernadett

**Péter apostol** – Gyöngyösi Zoltán

**Heléné** – Lovas Rozi

**Saint-Just** – Medveczky Balázs

**Robespierre** – Szabó Sebestyén László

**Cassius** – Bordás Roland

**Aggastyán** – Földes Tamás

**Luther** – Dóra Béla

**Plátó** – Nagy Zsolt

**Michelangelo** – Makranczi Zalán

**Cigányasszony** – Papadimitriu Athina

**További szerepekben:**

A Kaposvári Egyetem színészhallgatói

**Díszlet- és jelmeztervező** – Erkel László

**Rendező** – Szente Vajk

*Javaslataink indoklása:*

Elsősorban Szente Vajkot kérnénk fel rendezőnek, mivel jó ideje követjük munkásságát és számtalanszor bizonyított mind zenés, mind pedig prózai színdarabokban. Kíváncsiak lennénk, hogy miként értelmezné Az ember tragédiáját és milyen előadást hozna létre.

Jelmez- és díszlettervezőként Erkel Lászlót, Kentaurt bíznánk meg. Eddig olyan nagysikerű előadásokban segédkezett, mint például Shakespeare: Ahogy tettszik vagy Csehov Sirálya. Ez lenne az első magyar művön alapuló előadás, melyhez az ő inspirációja alapján készülnének a jelmezek, illetve díszletek. A mi csapatunk kíváncsi lenne arra, hogy ezzel a magyar vonatkozású remekművel milyen kreatív ötletekkel állna elő. Számunkra az ő alkotásai lenyűgözőek voltak, megérintett bennük a korhűség és a precizitás; erre példa a William Shakespeare Romeo és Júliájában megjelenő jelmezei, díszletei.

Hogy biztosra menjünk, hármas szereposztást készítettünk a három főszereplőre.

Ádámnak az első szereposztásban Vecsei H. Miklóst, a második szereposztásban Vilmányi Benettet, a harmadikban pedig Arató Ármint javasoljuk. Lukács Dánielt, Bereczki Zoltánt, Fülöp Kristófot gondolnánk alkalmasnak Lucifer szerepére.Éva szerepére pedig Földes Esztert, Kovács Gyopárt, Kovács Kata Millát gondoljuk alkalmasnak.Igyekeztünk vegyesen összerakni a színészek szempontjából a szereposztást. Volt olyan eset, ahol tapasztalt színész mellé kevésbé ismert színészt sikerült találnunk és persze ennek ellentettje is előfordult.

Célunk az volt,hogy a közönség számára nem megszokott színpadi párost és triót állítsunk össze.Az első szereposztásban Ádám képében Vecsei H. Miklós jelenik meg, Éváéban Földes Eszter, míg Luciferében Lukács Dániel. Az első szereposztást két tapasztalt színész és egy a közönség által nem feltétlen ismert színészből állítottuk össze. Vecsei H. Miklóst a különböző tévésorozatokban nyújtottak alapján, Földes Esztert számos színházi szerepe alapján, Lukács Dánielt pedig a kettő összessége alapján merjük bátran javasolni.

A második szereposztás Ádámja Vilmányi Benett, akit számos kisebb szerep után 2022-ben ismert meg a nagy közönség a Larry című magyar mozifilm nyomán. Vilmányi Benett mellé Kovács Gyopárt találtuk alkalmas Évának, aki számos musical mellett, olyan prózai darabokban mutatta meg tehetségét, mint a Legénybúcsú, az Aranylakodalom, a Nagyvárosi fények vagy akár a Dominó gyilkosság. Melléjük Lucifernek Bereczki Zoltánt választottuk, aki, ha úgy adódik szerintünk biztos pont lehet a fiatalabb színészek számára.

A harmadik szereposztást viszonylag kevésbé ismert fiatal színészekből állítottuk össze, mivel teljesítményük alapján őket is éppoly alkalmasnak találtuk a szerepekre, mint a fent említett ismertebb színészeket. Ilyen például Kovács Kata Milla vagy Arató Ármin - aki nem mellesleg színészi gyakorlatát a Pécsi Nemzeti Színházban végezte . Nem utolsó a sorban Fülöp Kristóf, akit a közönség idáig zenés darabokban láthatott, viszont teljesítményét és munkásságát látva szeretnénk egy próbát tenni és felkérni őt is Lucifer szerepére.

A további kisebb szerepekre személyes meglátásaink alapján választottuk a színészeket; akik a teljesség igénye nélkül az alábbiak:

Kelemen Hanna Hippia szerepében. Hannát sokszínűsége miatt javasoljuk Hippia szerepére. Olyan szerepeket tudhat a magáénak, mint Júlia (Magyar Színházban) vagy Ady Csinszkája (Elfogyni az ölelésben című film). Ugyanakkor remekül alakította a náluk sokkal kihívóbb Roxy-t a Chicago musicalben.

Berettyán Nándor a Tudós szerepében. Az ifjú színészt a Nemzeti Színház színpadán nyújtott számtalan szerepe végett örömmel kérnénk fel a Tudós szerepére.

Papadimitriu Athina a Cigányasszony szerepében. Athina mögött rengeteg jelentős musical és filmszerep van. Mi személy szerint a Dorian Grayben és a La Mancha lovagjában nyújtott alakítása nyomán látnánk őt nagy örömmel a Cigányasszony szerepében.

További szerepekben pedig a Kaposvári Egyetem Rippl-Rónai művészeti karának színészhallgatóit látnánk szívesen. Szerintünk nagyszerű tapasztalatszerzési lehetőség lehetne ez a hallgatók számára. S mivel tudomásunk szerint a Nemzeti Színház megállapodásban áll a Kaposvári Egyetemmel, mely ezt akár lehetővé is tudja tenni, nem látjuk akadályát a felvetésünknek.

A választott idézetünk: *„A gép forog, az alkotó pihen!..”*

Azért esett erre a jeles mondatra a választásunk, mert úgy gondoljuk, hogy ezzel a korosztályunk is tud azonosulni; hasonló érzés lehet számukra egy dolgozat megírása vagy egy nagyobb megpróbáltatás után lévő elégedettségérzet. Továbbá ezt a mondatot igaznak véljük a mai rendezőkre, írókra is egyaránt.

Saját korosztályunk figyelemének felkeltésére és megszólítására szeretnénk előadatni a darabot; ugyanis látszólag egyre több fiatal érdeklődik a színház – leginkább zenés színház - iránt. Ezzel az előadással szeretnénk elérni, hogy ne csak a musicaleket, s operetteket látogassák a fiatalok, hanem prózai előadásokat is. Valamint szeretnénk, hogyha a régi korok íróinak nagy művei, mint például Madách Imre: Az ember tragédiája – ami egy örökérvényű mű - továbbra is olvasva, szeretve legyenek még hosszas időn át.

*Végül, de nem utolsó sorban, a mi Ember tragédiánk plakátja:*

*A képen szöveg, Emberi arc, ruházat, személy látható

Automatikusan generált leírás*